GOFFADWRIAETHOL 


MRS. LEWIS, 


ot unodd yn yr <fe$u JMMawsl 6fed, 1000. “ 


(TESTYN EISTEDDFOD GLYNTARRELL, HYDREF 23ain, 1901). 








PR DDIWEDDAR 
Libanus, 


€ododwyd er gweddillion marwol ? orptwys yn mynwen! £rlanud» >a 


(BUDDUGOL.) 


I, 


Nid yw y byd ond mynwent fawr 
Nid yw y ddaear namyn bedd, 
Cael melus hun yn llwch y llawr 
Wna pob cenhedlaeth yr un wedd, 
Osgoi nis gellir lwybrau'r glyn, 
Rhag rhandir angau neb ni ffoes, 
Diweddglo du ga'r bywyd gwyn, 
Marwolaeth yw terfyngylch oes, 
Hyd lethrau'r cread, llawer myrdd 
O gof-golofnau ddyrcha'u pen, 
Fel atalnodau hyd y ffyrdd 
Dramwya bywyd is y nen, 
Os gwena'r marmor flwyddi maith 
A sibrwd Hiraeth ar ei fin, 
Anrhaethol hwy y pery'r gwaith 
Fu'n llanw bywyd hyd ei ffin 
I son am dlysni'r gwynfyd gwell, 
Lle na ddaw cên dros lygaid ffydd, 
Am lesni y trag'wyddol pell, 
Lle ni wna nos ddisodli dydd. 


Er marw Mrs. Lewis fwyn, 
A'i gosod yn y gladdfa oer, 
Deil blodau adgof yn eu swyn, 
Ac nid edwinant o dan boer 
Drycinoedd amser ; nis gall arch 
Ddileu cymeriad ; ni wna bedd 
Ddifodi rhinwedd ; rhaid i barch 
Oroesi 'i wrthddrych ; newid gwedd 
Dylanwad bywyd ydyw gwaith 
Yr hên ddinystrydd ; tafod byw 
Sydd i ddistawrwydd, beddrod llaith, 
Hyawdledd anorchfygol yw ! 
Mae'r ddynes hawddgar dorai flwch 
O enaint gwerthfawr ogylch traed 
Gwirionedd gloyw yn y llwch, 
A gwallt ei gostyngeiddrwydd gaed 
Yn sychu'r dagrau, 'n rhwym c fyw 
Mewn peraroglau hyd y wlad, 
A swyn ei nardus nefol ryw 
Fendithia'i choffa a mawrhad. 


Ll. 

Ei geni ga'dd ar lan y Teifi risial 

A magwyd hi yn swn barddonol sisial 

Yr afon lifa'n genad o ladmerydd, 

Rhwng bryniau'r wlad a brigwyn do nau'r Werydd, 
'Tlws blentyn Ebrill ydoedd,—mis y blodau 
belydrodd arni gyntaf; 9edd cawodau 

A chymysg heulwen hwnw'n brophwydoliaeth 
O gynwys ei dyfodol, ysbrydoliaeth 

Yr hwn fu'n heulog wenu caredigrwydd 

Ar ddagrau'r cystuddiedig yn unigrwydd 

Yr anial garw? Gorchwyl llon yw teithio 
Rhosynog lwybrau'i gwanwyn, pan oedd gweithio 
A dysgu iddi'n bleser ; mam y ddynes 
Gorphorai ddefnyddioldeb fu y gynes 

Enethig fwyn a raddol ymddadblygai 

Mewn gras a rhinwedd, tra y cyson blygai 
Holl anhawsderau'r yrfa iddi'n weision 

Wrth ddringo rhiwiau mebyd tua gleision 
Borfeydd addfedrwydd oedran, —coron cynydd 
Ni sicrheir heb groesi llawer mynydd. 


Amgylchoedd teg y Faenor gysegredig, 
Paradwys dawel yr arddunedd gwledig, 

A gyneuasant yn ei bron ddyhead 

Am etifeddu purdeb, fel y cread 

Pan wena ar ei oreu; bu'r adnodau 

A ddysgodd ar yr aelwyd megis blodau 

Yn ngardd ei chof er 'stormydd a threialon, 
A'u cyfrinachau yn balmeiddio'i chalon ! 

Os darlun dydd sy'n ngwên y wawr gariadus 
Fesura gant y byd am wisg drwsiadus, 
Portread oes sydd mewn ieuenctid gloyw, 
Pan mae y fron yn iach, a'r cam yn hoyw. 
Cysgodau ydynt hwy o'r ymarweddiad 

A'i lwybrau yn oleuni, clir ddelweddiad 
Yw'r naill o riniau'r fynwes gymwynasgar, 
A'r llall o'r camrau gerddir pan yn gwasgar 
Cysuron fyrdd ; 'rol gorphen a chwareuon 
Diofid gwawr ei dydd, â phraidd Bryn Seion 
Ymunodd Elen, gwelwyd hi'n dynesu 

Yn mlagur oes at groes ysgarlad Iesu. 


YTT. 


Grawn Addysg a'u rhinweddau 
Lwyr sugnodd gyda serch, 
Mewn lleufer doeth myn llyfrau da 
Rymusu meddwl merch ; 
I delyn ei bodolaeth 
Disgynodd melus gord, 
A mwyn ei cherdd yn nghwmni 'i chwaer 
“ Hyd laswyrdd ffyrdd y Ford, 
Fwyneiddiaf fun ddefnyddiol! 
I'r Ysgol dygai wres, 
Nodweddai pwyll adnoddau pur 
Ei llafur mawr a'i lles ; 
Diodi'r dyffryn dedwydd 
Wna ffrydiau'r Gleddau glir, 
A thrwy y gro yn llithrig rhed 
I dori syched sir, 
Dylanwad mwy adlonol, 
Er hyny feddai'r hon, 
A lonai'r plwyf wrth lanw'r plant 
A llif dysg ddyfroedd llon. 


Athrawes oedd wrth reol, 
Meithrinol oedd ei threfn, 

Ei hysbryd llawn, fel sibrwd lloer 
I glust y waneg lefn 

A hawliai sylw helaeth 
Y dosbarthiadau oll, 

Yn forwyn hael cyfranai hi 
Ei gwersi yn ddigoll, 

Mal bwa'n nghwmwl bywyd 
Ieuenctyd gwyn yr oes, 


Chwareuai hwy! ei llachar wên 
I leddfu llawer loes, 

I ganoedd bu yn gweini 
O fewn yr ysgol fâd, 

Arosa gwerth'r athrawes gain 
Fel lefain hyd y wlad. 


IV. 


Fel yn y breuddwyd ieuanc yr ymgrymai 
Ysgubau'r brodyr gynt yn ostyngedig 
I freiniol ysgub un, yr hon ddirymai 
Eu harddwch,—f.lly addysg ddiwylliedig 
Israddol yw yn ymyl gwybodaethau 
Y byd a ddaw, diffygia talent fydol 
Wrth arwain meddwl 1 gyfeiriad traethau 
Diderfyn yr odidog ddysg ysbrydol ; 
Bu'n gwrthddrych yn ddeheulaw o ffyddlondeb 
I'r Ysgol Sul, magwrfa gras crefyddol, 
Athrawes ddiwyd ydoedd, a'i thiriondeb 
Parhaus yn gwlitho bendith adnewyddol, 
Curiadau calon adnod a drosglwyddai 
I ddeall ei disgyblion mewn gogonedd, 
A ffydd ddatganai'n eglur modd y llwyddai 
I'w troi yn geryg ateb i'r gwirionedd 
Wrth chwalu'r niwl a dadrys y dirgelion 
Yn Ysgol Jacob troai'r dosbarth rhywiog, 
Gan gyrhaedd hyd y nefoedd, ac angelion 
Yn esgyn ac yn disgyn drosti'n fywiog. 


Didwylledd ydoedd coron ei chymeriad, 
Gonestrwydd amcan oedd ei glendid penaf, 
Melusach ei hathrawiaeth na diferiad 
Y diliau mêl dan gusan chwa Gorphenaf, 
Ei bywyd gwyn ddisgleiriai o drugaredd, 
Byrlymai o gynghanedd egwyddorion, 
Ei hymarweddiad feddai swyngyfaredd 
Ddadblygai dan nefolwlith ei chynghorion, 


O ddyledswyddau 'n llethu 'i ysgwydd ef 
Nad oedd yn pwyso ar ei chalon hi, 
Gwialen o ddoethineb yn ei llaw 
Flaguria'n flodau tlysliw o dan wlith 
Sancteiddiol ei gweddiau, a gwnai droi 
Yn sarph gyfrwysgall wnelai i bob ffurf 
Ar anhawsderau'i gilio,—nis gall ofn 
Fodoli'n mhresenoldeb goleu Ffydd! 

Tu fewn i'r cylch eglwysig teimlid grym 
A thrydan ei hysbrydiaeth, pa faint mwy 
Tu hwnt i'r llen, yr ysbrydolai un 

I hogi'i gryman at gynhaua'r Nef ? 

I Mrs. Lewis bu pob dydd o'i hoes 

Fel Sabbath addoliadol, gyda'r wawr 
Chwenychai wneud daioni, canol dydd 
Goronai gyda gwaith, dylifai ffrwd 
Pelydrau ei goleuni gyda'r hwyr, 
Breuddwydiai yn y nos am dranoeth gwell ! 


VI. 


Cartrefai crefyddolder yn ei chalon 


Gan nefoleiddio holl gilfachau 'i henaid, 


Mantellai a mwynhad ei holl ofalon 


Drwy drawsgyweirio'n salm bob prudd ochenaid, 


Nid bwthyn ar y tywod mo'i duwioldeb 


A chwelid gan drochionfor amgylchiadau, 


Ond cadarn dy ar greigiau anfarwoldeb 


Heb gyffro yn llifeiriant dylanwadau, 


Carai'r cyfarfod gweddi, dyna hanfod 


Ei gobaith a ffynonell ei hadloniant, 


Ei llygad ffyddiog oedd yn beunydd ganfod 


Y berth yn llosgi gan ryw ddwyf ogoniant ; 


Fel y wreichionen eirias hêd i fynu 


Wrth ddeddf a rheol natur ansigledig, 


R'oedd gwreichion ei huchelgais hithau'n mynu 


Ymgyrhaedd at sancteiddrwydd perffeithiedig, 


Fel mae yr enfys seithliw'n gyd-grynhoad 












































Ei deall byw oreurid gan ddoethineb, 


O lewyrchiadau heulwen yn eu llawnder, 


Ond glasach ydoedd glwysion 
Nef flodau'i moes a'i rhin, 
Eu lliwgar hud nis llygra haint 
Na henaint trwy bob hin, 

Blodionos byw ledaenodd 
Diddarfod yn eu swyn, 
A gauaf oer nis gwywa fad 
Gymeriad oedd mor fwyn, 
Yr aur gyfranai'r werin, 
Fel anrheg landeg, glir, 
Yn llon eu hwyl, i'w llawenhau 
Pan gyfnewidiodd sir, 
Arwyddo wnelai'r rhoddion 
Mwy prid na gem Peru, 
Wasgarai hi trwy gysegr Iôn 
I ddynion oddiwrth Dduw ; 
Ei mwyniant oedd emynau 
A thônau ty ei Thad 
Yn murmur asbri cerddi'r côr 
Dygyfor wnai 'i mwynhad, 
Drwy'i hymdaith hyd yr amdo 
Fe ganai odlau hedd, 
O'u cywir serch rhoes côr y saint 
Flodeuglwm ar ei bedd, 
A swynol ymadseinia 
Iach ddawn ei buchedd îr, 
Hir deimlir moes ei heinioes hi 
Yn toni hyd y tir 


VIII. 


Anghenrhaid ffydd yw gweithred, coron gweddi 

Yw gwaith urddasol ; rhaid i bob dyweddi 

I deyrnas nef weithredu mewn ffyddlondeb 

I loni'r clwyfus rai a gwin tiriondeb ; 

Pwy ydyw'r gymydoges? onid hono 

Dosturia wrth y tlawd, hyd nes y llono 

Gwynebpryd hwnw? dyna ydoedd hanes 

Ein gwrthddrych hawddgar, bu'n Samaritanes 

I luoedd o drueiniaid cystuddiedig 

Orweddent yn y ftos yn archolledig ; 

Yr olew bywiol yn ei 'stên ni phallai 

Lifeirio broydd angen, ac nis gallai 

Ei chelwrn blawd nacau sylweddol roddi 

Ei elusenau gant i rai ar soddi 

Dan bangfa adfyd; fel y chwa wanwynol 

Ddihuna'r blodau hyd Glyntarrell swynol, 

Bu hithau yn diferu mewn haelioni, 

A'i llwybrau'n dlws gan flodau heirdd daioni. 

Dwfn oedd ei chydymdeimlad, oes gwefusau 

Fynegant werth a bendith ei grasusau ? 
——Cyfeilles-oedd-i-blaut-y-gorthrymderau, 

Bu'n gymorth anmrhisiadwy'n nghyfyngderau 

A loes afiechyd ; faint o oriau hirion 

Ei bywyd dreuliodd fel angyles dirion 

Wrth erchwyn gwely'r claf, r'oedd fflam ei hyder 

Fel gwawriad gobaith wedi hirnos pryder ; 

Beth yw gwrhydri mawr y maes milwrol 

Yn ymyl dewrder mwy y wraig arwrol 

Yn mrwydrau anwel cystudd, mewn gwroldeb 

Distwr deilynga lawryf anfarwoldeb ? 

Ddyngarol un ; ei hoffder oedd prydferthu 

Profiadau'r galon ysig, gan aberthu 

Ei bywyd oll a'i heinioes ar allorau 

Hunanymwadiad i'r gwasanaeth gorau, 

Ei dyddiau olaf dystiant i frwdfrydedd 

Ei chydymdeimlad, ac fe ddeil anrhydedd 

Aur goron ei merthyrdod am flynyddoedd, 

Ochenaid tyrfa glywir rhwng mynyddoedd 

Am un a garent, Bannau hên Brycheiniog 

Alarant am wrones mor eneiniog ! 


IX, 


Diwrnod du oedd hwnw'n Awst, 
A swn galarnad yn y gwynt, 
Yn llygad gwybren gwgai trawst 
O niwl a chwmwl ; ac ar hynt 
R'oedd llengoedd yr ystorom groch 
Yn hedfan trwy'r pistylloedd gwlaw, 
Cwynfanai'r dymestl megis cloch 
Angladdol bywyd ar bob llaw, 
Tra marw'n dawel wnelai hi 


' Arianai barn a phwyll ei hysgogiadau, 
Bu troell ei naturiaeth mewn tlysineb 
Heb gyneu'n fflam yn angerdd croes deimladau, 
Aeres tangnefedd oedd, a baner cariad 
Yn glaerwen yn ei llaw heb ei llychwino, 
I ddyfnion gwysi cweryl ac ysgariad 
Gwasgarai hadau heddwch 1 egino. 
Bu'n ddynes eangfrydig, heb un gelyn 
Fel eithriad ar gof lyfrau'i chyfeillgarwch, 
Ac ysbrydolwyd aur linynau telyn 
Ei hoes gan felusgerddi llawn gweithgarwch. 


Vv. 


Rinweddol wraig ! os nad am gyfnod maith 
Y tabernaclodd ar lydanfaes teg 

Y bywyd priodasol, bu pob awr 

O'i gyrfa'n wyn gan wawl Shecinah serch! 
Ei hymgyflwyniad :'w dyledswydd fawr 

Yn filmyrdd purach oedd na'r cylch o aur, 
Arwyddlun y cyfamod, er mor grwn 

Oedd insel yr ymrwymiad, mwy di-wall 

Ei hymgysegriad hi i'w phriod hoff 

Wrth gyd-orchfygu anhawsderau'r daith ; 
Os deuai cwmwl i'r ffurfafen las 

Eirianu 'i odreu wnelai 'i gwenau llon, 

Os tyfai drain i anesmwytho'r llwybr 

Y blodau chwarddent arnynt welai hi, 

Fel heulwen ar ei haelwyd, yr oedd gwres 
Ei chariad yn alltudio'r niwloedd oer, 

Y cartref ydoedd ei gorseddfainc wên 

Ac afon bywyd dani darddai'n ffrwd 
Ewynai o ddedwyddwch; deuddeg ffrwyth 
Addfedent ar ganghenau'r teulu bach. 


Ymdeimlai'i chyfrifoldeb, pwy a wyr 
Bryderon gwraig gweinidog ? ni fu baich 


Yr oedd goleuni 'i bywyd o ymroad 
Yn adlewyrchu tegwch Haul Cyfiawnder. 


Os tlws yw'r gwrid ar rudd y fun brydweddol 

Sy'n paradwyso bywyd â sirioldeb, 
Anrhaethol dlysach buchedd gwraig rinweddol 

Dan wawl canolddydd clir ei defnyddioldeb, 
Gwyr saint y Ford am riniau Mrs. Lewis, 

Am angerdd dwys ei chariad anorchfygol, 
A sanctaidd reddf ei hysbryd oedd yn dewis 

Y llwybrau wlithant dan bob gras edmygol; 
Ar fynydd Libanus, y prydferth dyfodd 

Fel cedrwydden gref yn sugn-dyniad 
Dyfradwy gymyl arall fyd, ac yfodd 

Ysbrydol neithdar llawer nefol syniad ; 
Meddwl a gweithio, dyna'r cryf begynau 

I droell ei chymeriad ; lliw segurdod 
Ni dduodd ei ffurfafen, a cholynau 

Gwiberod gwastraff dynai ag awdurdod ; 
Llaw'r diwyd gyfoethogir, pan hebrynga 

Yn mhell o'i gwyddfod bob musgrellni claear, 
A rhaid i'r byd ochelyd pan ollynga 

Yr Iôr yn rhydd feddyliwr ar ei ddaear. 


VII. 

R'oedd Anian yn arddunedd 
Ei symledd iddi'n swyn. 

Y pur mewn Natur welai'n hawdd 
Ar glawdd neu frigog lwyn, 

Y blodyn fel Beibl ydoedd 
Yn siarad wrthi'n syw, 

A llawer awr mewn mill a rhos 
Bu'n darllen enw Duw ; 

I'w gerddi dygai harddwch, 
Amryliw oedd bob iot, 

Yn loywaf berl i'w hafan bu 
Twymn wên “ Forget-me-not ” ; 


DECIAU, YY HR YO SG I CY EY 
Argraffwyd yn Swyddfa'r “Express,” Aberhonddu. 


Yn anterth y rhyferthwy fawr, 
Ei Cheidwad dorai rym y lli' 

Pan oedd ei throed yn llithro lawr 
I rydiau'r afon ; dameg brudd 

Oedd boddfa natur yn y pant, 
O'r dagrau olchent lawer grudd 

Ar ol yr hon fu farw'n sant, 
Myfyrdraith corwynt ar y bryn 

A ragarwyddai hiraeth gwlad 
Am un a rodiodd hyd y glyn 

Heb ofni'r nos, yn llaw ei Thad. 


Mewn mynwent newydd cafodd fedd,— 
Fel ei Gwaredwr yn yr ardd, 
Mwynha ei phabell oesol hedd, 
Tra'i hysbryd didranc fythod chwardd 
Yn mro'r goleuni ; nid yw haf 
Y ddaear heb ystormydd certh, 
Awyrgylch amser sydd yn glaf, 
Blynyddoedd oes syn difa nerth ; 
Pa beth yw angau ? onid cam 
O fyd y mellt i fyd y mawl, 
A phlentyn Duw yn rhoddi llam 
O fraw y gwyll i fro y gwawl? 
Nid ydyw oes ond rhaglith fach 
I gyfrol bywyd hwnt i'r llen, 
Lle ceir mwynhau penodau iach, 
Y tragwyddoldeb di-Amen, 
Uwch cyrhaedd nos marwolaeth 'wyw 
Yn ngwynddydd claer y nefoedd brid, 
Mae Mrs. Lewis eto'n fyw 
Ag anfarwoldeb yn ei gwrid! 


“ DAN Y FERYWEN, 


SEF MR. J. BRYNACH DAVIEs, 


LLANFRYNACH, SIR BENFRO. 





